เทศบัญญัติเทศบาลตำบลห้วยใหญ่เทศบัญญัติเทศบาลตำบลห้วยใหญ่เรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิด หรือบางประเภทในท้องที่เขตเทศบาลตำบลห้วยใหญ่อำเภอบางละมุง จังหวัดชลบุรีพ.ศ. ๒๕๕๖ อาศัยอำนาจตามความในมาตรา ๙ วรรคสอง แห่งพระราชบัญญัติควบคุมอาคารพ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕และมาตรา ๖๐ แห่งพระราชบัญญัติเทศบาล พ.ศ. ๒๔๙๖ซึ่งแก้ไขเพิ่มเติมโดยพระราชบัญญัติเทศบาล (ฉบับที่ ๕) พ.ศ. ๒๕๑๐อันเป็นกฎหมายที่มีบทบัญญัติบางประการเกี่ยวกับการกำจัดสิทธิและเสรีภาพของบุคคล ซึ่งมาตรา๒๙ ประกอบกับมาตรา ๓๒ มาตรา ๓๓ มาตรา ๔๑ มาตรา ๔๒ และมาตรา ๔๓ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายเทศบาลตำบลห้วยใหญ่โดยความเห็นชอบของสภาเทศบาลตำบลห้วยใหญ่ และผู้ว่าราชการจังหวัดชลบุรี จึงออกเทศบัญญัติไว้ดังต่อไปนี้ข้อ ๑ เทศบัญญัตินี้เรียกว่าเทศบัญญัติเทศบาลตำบลห้วยใหญ่ เรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิด หรือบางประเภท ในท้องที่เขตเทศบาลตำบลห้วยใหญ่ อำเภอบางละมุงจังหวัดชลบุรี พ.ศ. ๒๕๕๖ข้อ ๒[๑] เทศบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปและให้สิ้นสุดระยะเวลาการใช้บังคับเมื่อมีการประกาศกฎกระทรวงให้ใช้บังคับผังเมืองรวมเมืองพัทยาจังหวัดชลบุรี ที่ออกตามความในพระราชบัญญัติการผังเมือง พ.ศ. ๒๕๑๘ข้อ ๓ ในเทศบัญญัตินี้บริเวณที่ ๑ หมายความว่าพื้นที่ในบริเวณ ดังต่อไปนี้ด้านเหนือ จดถนนชัยพฤกษ์๒ ด้านใต้ด้านตะวันออก จดเส้นตรงที่ลากจากถนนชัยพฤกษ์ ๒ที่จุดซึ่งอยู่ห่างจากจุดที่ถนนเลียบทางรถไฟสายตะวันออก ด้านตะวันออกบรรจบกับถนนชัยพฤกษ์ ๒ ไปทางทิศตะวันออกตามแนวถนนชัยพฤกษ์ ๒ เป็นระยะ ๑,๖๐๐ เมตร ไปทางทิศตะวันตกเฉียงใต้ เป็นระยะ ๙๐๐ เมตร จนบรรจบกับเส้นตั้งฉากกับถนนเลียบทางรถไฟสายตะวันออกด้านตะวันออกที่จุดซึ่งอยู่ห่างจากถนนชัยพฤกษ์ ๒บรรจบกับถนนเลียบทางรถไฟสายตะวันออกด้านตะวันออกไปทางทิศตะวันออกเฉียงใต้ตามถนนเลียบทางรถไฟสายตะวันออก ด้านตะวันออกเป็นระยะ๑,๐๐๐ เมตรด้านใต้ จดเส้นตั้งฉากกับถนนเลียบทางรถไฟสายตะวันออกด้านตะวันออกที่จุดซึ่งห่างจากถนนชัยพฤกษ์ ๒ บรรจบกับถนนเลียบทางรถไฟสายตะวันออกด้านตะวันออก ไปทางทิศตะวันออกเฉียงใต้ ตามถนนเลียบทางรถไฟสายตะวันออกด้านตะวันออก เป็นระยะ ๑,๐๐๐ เมตรด้านตะวันตก จดแนวเขตเทศบาลตำบลห้วยใหญ่ ด้านตะวันตกบริเวณที่ ๒ หมายความว่าพื้นที่ในบริเวณ ดังต่อไปนี้๒.๑ ด้านเหนือจากแนวเขตเทศบาลตำบลห้วยใหญ่ ด้านเหนือด้านตะวันออกจากเส้นตรงที่เชื่อมระหว่างจุดที่อยู่บนถนนทุ่งกลมห้วยตาหนู ด้านใต้ที่จุดซึ่งอยู่ห่างจากถนนหนองไม้แก่นบรรจบกับถนนทุ่งกลม - ห้วยตาหนู ด้านเหนือ ไปทางทิศตะวันออกเฉียงใต้ตามแนวถนนทุ่งกลม - ห้วยตาหนู เป็นระยะ ๙๕๐ เมตร กับจุดที่อยู่บนถนนสุขุมวิท -ห้วยใหญ่ ด้านเหนือ ที่จุดซึ่งถนนสุขุมวิท - ห้วยใหญ่ บรรจบกับคลองห้วยใหญ่ด้านใต้วัดห้วยใหญ่และโรงเรียนห้วยใหญ่ด้านตะวันตก จากถนนทุ่งกลม - ตาลหมันด้านตะวันออก๒.๒ ด้านเหนือ จดแนวเขตเทศบาลตำบลห้วยใหญ่ ด้านเหนือเส้นตรงที่เชื่อมระหว่างจุดซึ่งอยู่บนถนนทุ่งกลม - ตาลหมันด้านเหนือซึ่งอยู่ห่างจากถนนพัฒนาการบรรจบกับถนนทุ่งกลม - ตาลหมันด้านเหนือไปทิศตะวันออก ตามแนวถนนทุ่งกลม ตาลหมัน เป็นระยะ ๑,๐๐๐ เมตร กับจุดที่อยู่บนถนนชัยพฤกษ์ ๒ ด้านเหนือที่จุดซึ่งอยู่ห่างจากซอยเขามะกอก ๒ บรรจบกับถนนชัยพฤกษ์ ๒ไปทางทิศตะวันออกเฉียงใต้ ตามแนวถนนชัยพฤกษ์ ๒ ไปทางทิศตะวันออกเฉียงใต้ ตามแนวถนนชัยพฤกษ์๒ เป็นระยะ ๖๐๐ เมตรด้านตะวันออก จดถนนชัยพฤกษ์ ๒ด้านใต้และด้านตะวันตกและถนนสุขุมวิท - ห้วยใหญ่ ด้านใต้ด้านใต้ จดคลองห้วยใหญ่ฝั่งเหนือด้านตะวันตก จดแนวเขตเทศบาลตำบลห้วยใหญ่ ด้านตะวันตกบริเวณที่ ๓ หมายความว่าพื้นที่ในบริเวณด้านเหนือจดแนวเขตเทศบาลเมืองหนองปรือ ด้านตะวันออกจดแนวถนนสาธารณะด้านใต้จดอ่างเก็บน้ำห้วยชากนอก ด้านตะวันตกจดอ่างเก็บน้ำห้วยชากนอกทั้งนี้ พื้นที่บริเวณที่ ๑ บริเวณที่ ๒และบริเวณที่ ๓ ปรากฏตามแผนที่ท้ายเทศบัญญัตินี้ข้อ ๔ ภายในบริเวณที่ ๑ห้ามบุคคลใดก่อสร้างอาคาร ดังต่อไปนี้(๑) โรงงานทุกจำพวกตามกฎหมายว่าด้วยโรงงาน เว้นแต่โรงงานตามประเภทชนิดและจำพวกที่กำหนดให้ดำเนินการได้ตามบัญชีท้ายเทศบัญญัตินี้และโรงงานบำบัดน้ำเสียรวมของชุมชน(๒) สถานที่บรรจุก๊าซ สถานที่เก็บก๊าซและห้องบรรจุก๊าซสำหรับก๊าซปิโตรเลียมเหลวตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการ ร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๓)คลังน้ำมันเชื้อเพลิงและสถานที่ที่ใช้ในการเก็บรักษาน้ำมันเชื้อเพลิงที่ไม่ใช่ก๊าซปิโตรเลียมเหลวและก๊าซธรรมชาติเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) อาคารเลี้ยงม้า โค กระบือ สุกร แพะ แกะ ห่าน เป็ด ไก่ งู จระเข้หรือสัตว์ป่า ตามกฎหมายว่าด้วยการสงวนและคุ้มครองสัตว์ป่า เพื่อการค้า(๕) สุสานและฌาปนสถานตามกฎหมายว่าด้วยสุสานและฌาปนสถาน(๖) โรงแรมตามกฎหมายว่าด้วยโรงแรม(๗) โรงมหรสพตามกฎหมายว่าด้วยการควบคุมอาคาร(๘) สถานบริการตามกฎหมายว่าด้วยสถานบริการ(๙) คลังสินค้า(๑๐) ไซโลเก็บผลิตผลทางการเกษตร(๑๑) โรงฆ่าสัตว์(๑๒) โรงกำจัดมูลฝอย(๑๓) โรงซื้อขายเศษวัสดุ(๑๔) ศูนย์การค้า ได้แก่ อาคารหรือกลุ่มของอาคารตามกฎหมายควบคุมอาคารที่มีการขายสินค้าและบริการแบบขายปลีกภายในหลังเดียวกันหรือหลายหลัง โดยมีพื้นที่ใช้สอยตั้งแต่ ๒๐๐ ตารางเมตรขึ้นไปข้อ ๕ ภายในบริเวณที่ ๒ห้ามบุคคลใดก่อสร้างอาคาร ดังต่อไปนี้(๑) โรงงานทุกจำพวกตามกฎหมายว่าด้วยโรงงาน เว้นแต่โรงงานตามประเภทชนิด และจำพวกที่กำหนดให้ดำเนินการได้ตามบัญชีท้ายเทศบัญญัตินี้และโรงงานบำบัดน้ำเสียรวมของชุมชน(๒) สถานที่บรรจุก๊าซ สถานที่เก็บก๊าซและห้องบรรจุก๊าซสำหรับก๊าซปิโตรเลียมเหลวตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการก๊าซ ร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๓)คลังน้ำมันเชื้อเพลิงและสถานที่ที่ใช้ในการเก็บรักษาน้ำมันเชื้อเพลิงที่ไม่ใช่ก๊าซปิโตรเลียมเหลวและก๊าซธรรมชาติเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) โรงแรมตามกฎหมายว่าด้วยโรงแรม(๕) อาคารอยู่อาศัยประเภทอาคารขนาดใหญ่(๖)อาคารพาณิชยกรรมประเภทอาคารขนาดใหญ่ที่มิใช่อาคารพาณิชยกรรมประเภทค้าปลีกค้าส่ง(๗) ห้องแถวหรือตึกแถว(๘) อาคารชุดตามกฎหมายว่าด้วยอาคารชุด(๙) หอพักตามกฎหมายว่าด้วยหอพัก(๑๐) ศูนย์การค้า ได้แก่อาคารหรือกลุ่มของอาคารตามกฎหมายควบคุมอาคารที่มีการขายสินค้าและบริการแบบขายปลีกภายในหลังเดียวกันหรือหลายหลัง โดยมีพื้นที่ใช้สอยตั้งแต่ ๒๐๐ ตารางเมตรขึ้นไปข้อห้ามการก่อสร้างอาคารตาม (๗) และ (๙)มิให้ใช้บังคับในกรณีการดำเนินการของการเคหะแห่งชาติที่ได้รับเงินอุดหนุนจากรัฐเพื่อรองรับโครงการโยกย้ายชุมชนแออัดข้อ ๖ ภายในบริเวณที่ ๓ห้ามบุคคลใดก่อสร้างอาคาร ดังต่อไปนี้(๑) โรงงานทุกจำพวกตามกฎหมายว่าด้วยโรงงาน(๒) สถานที่บรรจุก๊าซ สถานที่เก็บก๊าซและห้องบรรจุก๊าซ สำหรับก๊าซปิโตรเลียมเหลวตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงร้านจำหน่ายก๊าซ สถานที่ใช้ก๊าซ และสถานที่จำหน่ายอาหารที่ใช้ก๊าซ(๓)คลังน้ำมันเชื้อเพลิงและสถานที่ที่ใช้ในการเก็บรักษาน้ำมันเชื้อเพลิงที่ไม่ใช่ก๊าซปิโตรเลียมเหลวและก๊าซธรรมชาติเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิง(๔) สุสานและฌาปนสถานตามกฎหมายว่าด้วยสุสานและฌาปนสถาน(๕) โรงแรมตามกฎหมายว่าด้วยโรงแรม(๖) อาคารขนาดใหญ่(๗) ห้องชุดตามกฎหมายว่าด้วยอาคารชุด(๘) หอพักตามกฎหมายว่าด้วยหอพัก(๙) โรงฆ่าสัตว์(๑๐) โรงกำจัดมูลฝอย(๑๑) ศูนย์การค้า ได้แก่อาคารหรือกลุ่มของอาคารตามกฎหมายควบคุมอาคารที่มีการขายสินค้าและบริการแบบขายปลีกภายในหลังเดียวกันหรือหลายหลัง โดยมีพื้นที่ใช้สอยตั้งแต่ ๒๐๐ ตารางเมตรขึ้นไป(๑๒) ตลาดข้อ ๗ ภายในบริเวณพื้นที่ที่กำหนดไว้ตามข้อ๓ ห้ามบุคคลใดดัดแปลง หรือเปลี่ยนการใช้อาคารใด ๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ ข้อ ๕ และข้อ ๖ข้อ ๘ อาคารที่มีอยู่แล้วในพื้นที่ที่กำหนดตามข้อ๓ ก่อนหรือในวันที่เทศบัญญัตินี้ใช้บังคับ ให้ได้รับยกเว้นไม่ต้องปฏิบัติตามเทศบัญญัตินี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ ข้อ ๕ และข้อ ๖ข้อ ๙ อาคารที่ได้รับใบอนุญาตหรือในวันแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคาร หรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่เทศบัญญัตินี้ใช้บังคับ และยังก่อสร้าง ดัดแปลงหรือเปลี่ยนการใช้ไม่แล้วเสร็จ ให้ได้รับยกเว้นไม่ต้องปฏิบัติตามเทศบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อเทศบัญญัตินี้ไม่ได้ข้อ ๑๐ ให้นายกเทศมนตรีตำบลห้วยใหญ่รักษาการตามเทศบัญญัตินี้ประกาศณ วันที่ ๑ สิงหาคม พ.ศ. ๒๕๕๖ไพรัตน์ไตรศุภโชคนายกเทศมนตรีตำบลห้วยใหญ่[เอกสารแนบท้าย]๑. แผนที่ท้ายเทศบัญญัติเทศบาลตำบลห้วยใหญ่ เรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิด หรือบางประเภทในท้องที่เขตเทศบาลตำบลห้วยใหญ่อำเภอบางละมุง จังหวัดชลบุรี พ.ศ. ๒๕๕๖๒. บัญชีท้ายเทศบัญญัติเทศบาลตำบลห้วยใหญ่เรื่อง กำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิด หรือบางประเภทในท้องที่เขตเทศบาลตำบลห้วยใหญ่อำเภอบางละมุง จังหวัดชลบุรี พ.ศ. ๒๕๕๖(ดูข้อมูลจากภาพกฎหมาย)ปริยานุช/ผู้จัดทำ๑๘ ธันวาคม๒๕๕๖อังศุมาลี/ผู้ตรวจ๑๘ ธันวาคม๒๕๕๖[๑] ราชกิจจานุเบกษาเล่ม ๑๓๐/ตอนพิเศษ ๑๘๒ ง/หน้า ๕๗/๑๖ ธันวาคม ๒๕๕๖